**Pravila in pogoji za sodelovanje v nagradnem literarnem natečaju »Za odgovoren odnos do alkohola«.**

S temi pravili se določijo pravila in pogoji sodelovanja udeležencev ter izvedba nagradnega natečaja »Za odgovoren odnos do alkohola«.

ORGANIZATOR

Organizator nagradnega natečaja je Slovenska karitas, Kristanova 1, 1000 Ljubljana (v nadaljevanju: organizator).

POGOJI SODELOVANJA NA NATEČAJU

Natečaj poteka od 6. 3. 2019 (od 00:00) do 27. 4. 2019 (do 24:00). Informacije o natečaju bodo dostopne na [www.karitas.si](http://www.karitas.si).

Šteje se, da s sodelovanjem v nagradnem literarnem natečaju udeleženec pristane na ta pravila in pogoje.

Udeleženec s sodelovanjem v nagradnem literarnem natečaju jamči, da so vsi posredovani podatki pravilni in resnični in da sodeluje v svojem imenu in s svojim lastnim prispevkom **v slovenskem jeziku** (stripom, pesmijo, zgodbo, esejem in drugim literarnim delom)( v nadaljevanju vsebino).

V nagradnem natečaju lahko sodelujejo vsi slovenski državljani, mladostniki, ki v koledarskem letu 2018/2019 obiskujejo srednjo šolo ali zadnjo triado osnovne šole.

Natečaj lahko poteka pod mentorstvom, v okviru srednje šole, osnovne šole ali samoiniciativno s strani posameznika. Na natečaj se prijavlja posameznik s svojim lastnim prispevkom lahko pa v okviru šole in prispevke pošlje mentor. Vsebino se posreduje preko e-pošte [jana.flajs@karitas.si](mailto:jana.flajs@karitas.si) ali navadne pošte Slovenska karitas, Kristanova 1, 1000 Ljubljana (s pripisom literarni natečaj **»Za odgovoren odnos do alkohola«.)**

Vsi udeleženci morate priložiti soglasje staršev ali skrbnikov. Obrazec nadete na [www.karitas.si](http://www.karitas.si).

Natečaj je popolnoma brezplačen.

NAMEN

Dijake in učence spodbuditi k razmišljanju mladostnikov o tem, **kaj je odgovoren odnos do pitja alkoholnih pijač doma, na cesti in v družbi.** Kako se veseliti in preživljati prosti čas brez alkohola? Kje so meje naše svobode, da z njo ne ogrožamo drugih in sebe. Kaj je samospoštovanje in kaj je smešenje samega sebe? Kaj je zmerno pitje? Kaj je neodgovorno pitje alkoholnih pijač pri delu z napravami, stroji, pri športu in drugih aktivnostih, ki zahtevajo popolno zbranost? Kako bi lahko preprečili, da zaradi čezmernega in škodljivega pitja alkohola ne bi nastajalo toliko trpljenja doma, na cesti in pri zdravju? Kako srbeti za svoje zdravje danes, da ne bo škode v prihodnosti?   
Želimo jih spodbuditi, da bi razmišljali o ohranjanju lepih odnosov, zdravja, blaginje ter pravega veselja in zabave na odgovoren način brez alkohola in drugih drog. Odločitev za prijatelja, šport, glasbo, razvijanje svojih talentov, uresničevanje svojih sanj in ciljev … je prava izbira, ki nas spodbuja, da pogumno alkoholu rečemo ne.

POTEK NATEČAJA

Vse vsebine, ki bodo do 27.4.2019 prispele na naslov Slovenska karitas, Kristanova 1, 1000 Ljubljana (s pripisom literarnem natečaju »Za odgovoren odnos do alkohola«) ali na e-naslov [jana.flajs@karitas.si](mailto:jana.flajs@karitas.si) se uvrstijo v izbor za nagrado.

Udeleženec natečaja mora ob prijavljeni vsebini navesti svoje ime in priimek, razred, šolo, ki jo obiskuje in naslov ter mentorja, kamor ga lahko organizator obvešča o rezultatih natečaja (najbolje domači naslov oz. e-naslov šole/mentorja).

Prispevke bo ocenjevala 4-članska strokovna komisija.

Kriteriji so: vsebina, izvirnost ideje, dovršenost izdelka, leposlovje, primernost in učinkovitost preventivnega materiala.

Izid izbora je dokončen, pritožbe nanj niso mogoče. Član komisije pripravi zapisnik o natečaju.

NEPRIMERNE VSEBINE

Vsebine, ki bodo neprimerne, neustrezne ali žaljive, bodo odstranjene, udeleženci pa izločeni iz nagradnega natečaja. Organizator si pridržuje pravico do presoje primernosti in ustreznosti vsebin. Kot neprimerne ali neustrezne se upoštevajo vsebine, katerih vsebina bo omalovažujoča, ponižujoča, nemoralna, diskriminatorna, rasistična, ki bo spodbujala k sovražnosti, nemoralnim ali nezakonitim dejanjem ali vsebovala znake, ki so v nasprotju s cilji ali z vrednotami organizatorja oziroma natečaja, ali udeleženec nima privolitve drugih oseb za posredovanje ali objavo vsebin oziroma krši avtorske ali druge pravice tretjih oseb. Organizator bo sporne vsebine odstranil po lastni presoji brez obrazložitve.

NAGRADE

Najboljša literarna dela bomo nagradili. Enajst nagrajencev bo prejelo različne vstopnice, med njimi za obisk **Živalskega vrta** v Ljubljani, **pustolovskih parkov** **Bovec** in **Betnava**, za kopanje v **Termah Ptuj**, **Termah Čatež**, **Termah 3000**, **Termah Olimija** in poskočno zabavo v **Woop** (trampolini) ter **praktične nagrade**.

OBVEŠČANJE NAGRAJENCEV IN PREVZEM NAGRAD

Enajst prejemnikov glavnih nagrad in prejemniki ostalih praktičnih nagrad bodo razvidni s spletne strani [www.karitas.si](http://www.karitas.si) po zaključku izbora komisije. O nagradi bodo pisno obveščeni do 24. 5. 2019 po elektronski pošti ali na naslov prebivališča, ki so ga navedli ob sodelovanju v nagradnem natečaju. Najboljši materiali, prispevki bodo objavljeni na spletnih straneh [www.karitas.si](http://www.karitas.si) in [FB](https://www.facebook.com/pages/Slovenska-karitas-proti-trgovini-z-ljudmi/638919516200110) strani Slovenske karitas, FB strani 40 dni brez alkohola dne, 15. 6. 2019.

Nagrajenec je upravičen do nagrade, če v roku do vključno 31. 5. 2019 organizatorju na elektronski naslov ali naslov sedeža, s katerega je prejel obvestilo o nagradi, pošlje odgovor s potrditvijo prejema nagrade in morebitnimi potrebnimi podatki, sicer se šteje, da se je nagradi odpovedal. V tem primeru se nagrada podeli naslednjemu, drugemu finalistu. Če se drugi finalist ne odzove, se nagrada podeli tretjemu in tako naprej, pri čemer organizator v obvestilu določi čas za odziv udeleženca, ki pa ne sme biti krajši od 5 delovnih dni. Če se ne odzove niti šesti, zadnji finalist, organizator nagrade ne podeli.

Ker bo nagrajenec natečaja mladoletna oseba, mora v njenem imenu nagrado prevzeti njen zakoniti zastopnik, pred tem pa po potrebi opraviti tudi druga dejanja za veljaven prevzem nagrade (sklenitev pristopne izjave). V primeru starejših mladoletnikov (15-18 let) pristopno izjavo sklene mladoletnik ob navzočnosti zakonitega zastopnika.

Nagrade niso prenosljive, ni jih mogoče zamenjati ali izplačati v gotovini.

Nagrade bodo nagrajencem poslane po pošti oziroma jih bodo prevzeli skladno z dogovorom z organizatorjem.

Do nagrade niso upravičeni udeleženci, ki ob sodelovanju posredujejo neveljaven, neobstoječ ali nepravilen ime in naslov, tako da pošte z obvestilom o nagradi ni bilo mogoče dostaviti v roku, določenem v prejšnjem členu teh pravil.

Organizator nagradnega natečaja si pridržuje pravico, da nagrade ne podeli, če se ugotovi, da nagrajenec:

- ne izpolnjuje pogojev, določenih s temi pravili;

- ne spoštuje teh pravil;

- ni podal svojih resničnih podatkov;

- ni avtor posredovanih material in vsebin ter krši avtorske pravice tretjih oseb;

- sodeluje v imenu tretjih oseb (z njihovo vednostjo ali brez njihove vednosti).

Organizator si pridržuje pravico brez opozorila in brez pojasnila iz sodelovanja izločiti udeleženca, ki ne spoštuje pravil nagradnega natečaja.

Vrednost nagrade nad 42 EUR se všteva v letno davčno osnovo za odmero dohodnine. Akontacijo dohodnine bo za nagrajence, katerim se po Zakonu o dohodnini (Ur. l. RS, št. 117/06 s spremembami) vrednost nagrade všteva v davčno osnovo, skladno z veljavno slovensko davčno zakonodajo obračunal in plačal organizator nagradnega natečaja. Morebitne druge davčne obveznosti ali stroški oziroma druge obveznosti, povezane s prejemom nagrade, bremenijo nagrajence.

IZPOVEDI IN STVARITVE, AVTORSTVO

Udeleženec jamči, da so oddani odgovori z vsemi pripadajočimi vsebinami v celoti njegovo lastno avtorsko delo, da ne krši nobenih avtorskih, izvajalskih pravic in/ali katerihkoli drugih pravic tretjih oseb ter da nihče v razmerju do organizatorja, v zvezi s katerokoli pravico, ki jo je organizator pridobil, ne bo uveljavljal nobenih denarnih in/ali katerihkoli drugih zahtevkov.

Udeleženec jamči, da morebitne osebe, omenjene ali prikazane v vsebinah, soglašajo z objavo svojega imena in priimka oziroma drugih znakov, ki nakazuje nanje.

Udeleženec jamči, da je za morebitno objavo fotografije mladoletnih oseb pridobil soglasje staršev ali zakonitih zastopnikov.

Udeleženec soglaša, da sme organizator njegove izkušnje in vse pripadajoče vsebine objaviti na svojih spletnih mestih in drugih mestih objave natečaja. Udeleženec se odpoveduje kakršnimkoli zahtevkom z zvezi s tem, vključno avtorskemu honorarju.

V okviru natečaja udeleženec soglaša, da organizator brezplačno kopira, predvaja, prireja, posreduje in distribuira odgovore. To dovoljenje velja eno leto od prenosa stvaritve udeleženca na spletno mesto za cel svet in za kakršnokoli vrsto medija (avdiovizualna sredstva, tisk, internet ipd.).

Udeleženec soglaša, da sme organizator njegove vsebine objaviti na svojih spletnih mestih in drugih mestih objave natečaja. Udeleženec se odpoveduje kakršnimkoli zahtevkom z zvezi s tem, vključno avtorskemu honorarju.

Organizator ne prevzema nobenega jamstva glede trajanja objave poslanih vsebin in glede njihovega shranjevanja ali varnostnega kopiranja (backup). Organizator uporabniku ni dolžan vrniti poslanih vsebin. Organizator priporoča udeležencem, da pri sebi hranijo kopije ali izvirnike izkušenj, ki jih pošiljajo na spletno mesto.

ZASEBNOST IN VARSTVO PODATKOV

Slovenska karitas se obvezuje, da bo tako zbrane osebne podatke varovala in uporabljala v skladu z ZVOP-1 ter samo za namen, za katerega so bili pridobljeni, in jih ne bo posredovala tretjim osebam.

Finalisti, udeleženci, ki bodo upravičeni do nagrade ter njihovi zakoniti zastopniki, soglašajo z javno objavo svojega imena in priimka, svojega izdelka, prispevka, materiala na spletnih straneh [www.karitas.si](http://www.karitas.si) in na drugih mestih, ki pokrivajo nagradni natečaj.

Pooblaščeni ste, da v katerem koli trenutku zahtevate prekinitev uporabe vaših podatkov, kot tudi zahtevati, da se vam omogoči vpogled, dopolnitev, popravek ali brisanje osebnih podatkov, kot tudi preklic danega soglasja.

Opisane pravice lahko uveljavljate preko poslanega zahtevka na Slovensko karitas preko e-poštnega sporočila, poslanega na: jana.flajs@karitas.si.

V primeru, da uveljavite pravico do brisanja vaših osebnih podatkov ali prekličete soglasje za njihovo objavo, se smatra, da odstopate tudi od sodelovanja v natečaju.

DOSTOPNOST PRAVIL NAGRADNEGA NATEČAJA

Ta pravila pričnejo veljati dne 6.3.2019.

Celotna pravila bodo ves čas trajanja natečaja dostopna na spletni strani [www.karitas.si](http://www.karitas.si).

Prav tako jih lahko organizator brezplačno pošlje komurkoli, ki med trajanjem natečaja zanje zaprosi organizatorja po elektronski pošti na naslov: [jana.flajs@karitas.si](mailto:jana.flajs@karitas.si).

Kontakt v primeru vprašanj ali nejasnosti v zvezi z nagradnim natečajem: [jana.flajs@karitas.si](mailto:jana.flajs@karitas.si) ali 01 300 59 60.

Organizator si pridržuje pravico do spremembe teh pravil. Spremembe morajo biti objavljene na istem mestu kot ta pravila. V primeru kakršnegakoli spora ali nejasnosti štejejo ta pravila za prevladujoča glede na vse druge objave, bodisi v tiskani, elektronski ali kateri koli drugi obliki.

Ljubljana, 6.3.2019